**Acord de Parteneriat pentru Dezvoltare Locală**

**Încheiat între:**

***Agenția de Dezvoltare Regională Nord-Vest****,* cu sediul în Rădaia, Nr. 50, Comuna Baciu, județul Cluj, cod poștal 407059, și sediul secundar în Cluj-Napoca, Calea Dorobanților, nr. 3, telefon 0264-431550, reprezentată legal prin domnul Marcel Ioan Boloș, în funcția de Director General, denumit în continuare **”*Partener principal*”,**

**și**

***Primăria Municipiului Satu Mare***, cu sediul în Satu Mare, Piața 25 Octombrie, Nr. 1, Corp M județul Satu Mare, cod poștal 440026, telefon 0261-807500, reprezentată legal prin domnul Gábor Kereskényi, în funcția de Primar al Municipiului Satu Mare, denumit în continuare **”*Partener*”**

în vederea creării și dezvoltării unui *Parteneriat pentru Dezvoltare Locală* în cadrul proiectului *Consolidarea dialogului între autoritățile publice locale și ecosistemele antreprenoriale din Regiunea Nord-Vest* finanțat prin POCA/659/2/1. *Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local*.

**Preambul**

*Agenția de Dezvoltare Regională Nord-Vest* va implementa proiectul *Consolidarea dialogului între autoritățile publice locale și ecosistemele antreprenoriale din Regiunea Nord-Vest*, finanțat prin POCA/659/2/1. *Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local*, pe parcursul a 14 luni de implementare și a 6 luni de post-implementare după finalizarea proiectului.

Obiectivul general al proiectului este acela de a consolida dialogul între autoritățile publice locale și ecosistemele antreprenoriale din Regiunea Nord-Vest prin crearea unei metodologii de monitorizare și a unui instrument online, dar și prin activități de formare. Unul din obiectivele specifice ale proiectului este acela de dezvolta Parteneriate pentru Dezvoltare Locală între autorități publice locale din Regiunea Nord-Vest și ADR NV. În cadrul acestui acord, Parteneriatul pentru Dezvoltare Locală este o formă de cooperare și colaborare în vederea dezvoltării locale. Parteneriatele pentru Dezvoltare Locală vor fi active pe perioada de 14 luni de implementare a proiectului și funcționale 6 luni după finalizarea acestuia.

Grupul țintă al proiectului este format din:

* Reprezentanți ai ONG-urilor din Regiunea Nord-Vest (inclusiv reprezentanți ai structurilor asociative ale autorităților administrației publice locale, ai camerelor de comerț etc.);
* Reprezentanți ai organizațiilor sindicale, organizații patronale și ai altor forme de asocierea ale acestora cu personalitate juridică;
* Aleși locali din Regiunea Nord-Vest;
* Personal din autoritățile și instituțiile publice locale (personal de conducere și execuție) din Regiunea Nord-Vest;
* Cetățeni, în special persoane active în ecosistemele antreprenoriale din Regiunea Nord-Vest;

**Obiectul acordului**

Obiectul acestui acord de parteneriat este de a stabili drepturile și obligațiile părților, precum și responsabilitățile ce le revin în implementarea proiectului *Consolidarea dialogului între autoritățile publice locale și ecosistemele antreprenoriale din Regiunea Nord-Vest.*

**Principiile de bună practică ale parteneriatului**

1. Toți partenerii trebuie să contribuie la realizarea proiectului și să-și asume rolurile și responsabilitățile aferente, așa cum sunt stabilite și repartizate în cadrul prezentului *Acord de Parteneriat* și ale *Anexei 1. Procedura de colaborare*.
2. Părțile trebuie să se consulte în mod regulat și să se informeze reciproc asupra tuturor aspectelor privind evoluția proiectului.
3. Partenerii trebuie să implementeze activitățile alocate cu respectarea celor mai înalte standarde profesionale și etice.

**Perioada de valabilitate a acordului**

*Acordul de parteneriat* intră în vigoare la data semnării de către toți partenerii și rămâne în vigoare până la data îndeplinirii de către aceștia a tuturor obligațiilor ce decurg din implementarea proiectului și până la încheierea a 6 luni după data de finalizare a proiectului. Activitățile în care Partenerul va fi implicat sevor demara odată cu prima zi de implementare a proiectului.

**Drepturi și obligații ale partenerilor**

**Partenerul principal**:

1. Va asigura toate condițiile pentru desfășurarea optimă a tuturor activităților din cadrul proiectului;
2. Va informa în mod constant Partenerul cu privire la activitățile și posibilele modificări survenite, dar și cu privire la rezultatele proiectului;
3. Va consulta Partenerul cu privire la activitățile din cadrul proiectului conform *Anexei 1. Procedura de colaborare;*
4. Va deconta Partenerului cheltuielile care au fost suportate de către acesta în relație cu transportul înspre evenimentele organizate în cadrul proiectului.

**Partenerul ~~va~~:**

1. Va sprijini Partenerul Principal conform *Anexei 1. Procedura de colaborare*;
2. Va informa Partenerul Principal asupra circumstanțelor relevante care pot avea impact asupra performanței și implicării sale în cadrul proiectului;
3. Va fi consultat cu privire la activitățile din cadrul proiectului conform *Anexei 1. Procedura de colaborare;*
4. Va furniza Partenerului Principal trei raporte de activitate a**l** căror model apare în cadrul *Anexei 2. Raport de activitate*;

**Rolul Partenerului în implementarea proiectului**

Rolul Partenerului în implementarea proiectului este detaliat în cadrul *Anexei 1. Procedura de Colaborare.*

Implicarea Partenerului în cadrul proiectului nu **include** investirea de resurse financiare. Toate activitățile în care va fi implicat Partenerul vor fi susținute financiar de către Partenerul Principal.

**Notificări**

Orice comunicare între parteneri în legătură cu prezentul acord se va face în scris.

**Dispoziții finale**

* + - 1. Prezentul acord se încheie la data de ........................................și este valabil 20 de luni de la data începerii proiectului *Consolidarea dialogului între autoritățile publice locale și ecosistemele antreprenoriale din Regiunea Nord-Vest.*
      2. Prezentul acord se încheie în două exemplare, câte unul pentru fiecare parte.

Partener Principal: **BOLOȘ MARCEL IOAN**, Partener: **KERESKÉNYI GÁBOR,**

Director General al Agenției de Dezvoltare Primar al Municipiului Satu Mare

Regională Nord-Vest

Președinte de ședință, Secretar general,